L'adquisició d'un habitatge ja usat està subjecta a l'impost sobre transmissions patrimonials i actes jurídics documentats, modalitat de transmissions patrimonials oneroses.
S'autoliquida amb el model 600, que es pot tramitar presencialment o telemàticament.
Podeu consultar més informació sobre les modalitats d'autoliquidació, pagament i presentació, així com la la documentació requerida, a:
L'impost es pot pagar presencialment en qualsevol entitat financera col·laboradora amb la funció recaptatòria de la Generalitat de Catalunya, o bé telemàticament si la tramitació es fa per internet.
Heu de declarar el valor real de l'habitatge, ja que l'Administració pot comprovar el valor declarat.
La quantitat a pagar és el resultat d'aplicar sobre el valor declarat de l'habitatge un dels tipus impositius següents:
a) En general, en les transmissions d'immobles subjectes a l'impost sobre transmissions patrimonials oneroses, el tipus impositiu és el 10% si el valor real de l'immoble no supera 1.000.000 €.
A partir del 31 de març de 2017, quan el valor és superior a 1.000.000 € cal aplicar el tipus mitjà en funció de la tarifa progressiva següent:
b) Si es tracta d'un habitatge de protecció oficial el tipus impositiu és el 7%, amb independència de quan s'hagi adquirit.
c) El 5%, en el cas que es compri l'habitatge habitual i l'adquirent es trobi en algun dels supòsits següents:
• Tenir 32 anys o menys, sempre que la suma de la base imposable total menys el mínim personal i familiar, corresponent a la darrera declaració de l'IRPF de l'adquirent, no superi els 30.000 euros.
• Pertànyer a una família nombrosa, sempre que la suma de les bases imposables totals menys els mínims personals i familiars, corresponents a la darrera declaració de l'IRPF dels membres de la família nombrosa, no superi els 30.000 euros (a aquesta quantitat cal afegir 12.000 euros per cada fill que excedeixi el nombre exigit per tenir la condició de família nombrosa).
• Ser una persona amb minusvalidesa, amb els requisits que estableixen la Llei 21/2001 i la Llei 31/2002, de mesures fiscals i administratives, sempre que la suma de les bases imposables totals menys els mínims personals i familiars, corresponents a la darrera declaració de l'IRPF dels membres de la unitat familiar, no superi els 30.000 euros.
El termini per pagar i per presentar la documentació és d'un mes a comptar des de la data del contracte.
Si el termini acaba en dissabte, queda prorrogat fins al primer dia hàbil següent.
Sí, l'Agència Tributària de Catalunya posa a disposició de les persones contribuents un servei de cita prèvia per ajudar a confeccionar determinades autoliquidacions.
El 2 d'agost de 2013, el senyor A compra un pis de 110 m 2 a la senyora B per 270.000 euros.
Es tindrà en compte la informació general que consta a l'imprès.
a) Enganxar a totes les còpies les etiquetes fiscals del venedor i les del comprador.
b) La data de meritació serà la que consti en el títol.
En aquest cas, el 2 d'agost de 2013.
c) A l'apartat de les dades del document, posarem les dades del notari/ària, número de protocol, data, etc. que consten a l'escriptura.
d) A les dades del bé farem constar que és una finca urbana de superfície 110 m 2 i facilitarem l'adreça.
El codi del tipus de bé serà, en aquest exemple, "HP".
La referència cadastral i el valor cadastral figuren al rebut de l'IBI.
A les dades de l'autoliquidació, el codi de la tarifa serà "TUB".
e) La base imposable, seguint l'exemple, serà de 270.000,00 euros.
El tipus impositiu que correspon aplicar és el 10%.
f) La quota a ingressar serà el resultat d'aplicar el tipus impostiu que correspongui a la base imposable, és a dir: